**ОДОБРЯВАМ:…………………….**

*Министър на земеделието и храните*

**ПРОТОКОЛ**

Днес 02.09.2024 г. в 9.30 часа на основание чл.107, ал.6 и ал.8 от ППЗСПЗЗ в сградата на Областна дирекция „Земеделие” - Добрич, комисия в състав:

**Председател:** Веселин Иванов Овчаров - гл. експерт в ГД „ Аграрно развитие” в ОД “Земеделие” Добрич.

**Членове:** 1. Цонка Гичева Стоянова - гл. експерт в ГД „ Аграрно развитие” в ОД “Земеделие” Добрич;

2. Славка Бончева Бобева-Кирова – Директор на Дирекция „АПФСДЧР” в ОД “Земеделие” гр.Добрич – правоспособен юрист.

Определена със Заповед № РД-04-82/30.08.2024 г. на директора на Областна дирекция ”Земеделие” – Добрич се събра във връзка с провеждането на търг с тайно наддаване по реда на чл. 105, ал. 2 и ал. 3 от ППЗСПЗЗ за земеделски земи по реда на §12а от ПЗР на ЗСПЗЗ за лица собственици на имоти, съседни на имотите предмет на търга, в границите на стопанския двор на основание Заповед № РД-04-67/26.07.2024 г. на директора на Областна дирекция ”Земеделие” – Добрич, публикувана във вестник „Нова Добруджанска Трибуна” бр. 53 от 30.07.2024 г., информационното табло на Областна дирекция „Земеделие” - Добрич, всички Общински служби по земеделие в област Добрич, Община Тервел, кметството на с. Балик, Община Тервел, на интернет страницата на МЗХ и ОД «Земеделие» Добрич.

В срок до 29.08.2024 г. (включително), определен със Заповед № РД-04-67/26.07.2024 г. на директора на Областна дирекция ”Земеделие” – Добрич са постъпили 2 /два/ броя запечатани плика с тръжни документи с входящи номера от ПО-03-1 до ПО-03-2 включително от регистъра на Областна дирекция „Земеделие” – Добрич за участие в обявения търг.

Комисията разгледа постъпилите заявления за участие в обявения търг, за продажба на следните имоти частна държавна собственост:

|  |  |  |  |  |  |  |  |
| --- | --- | --- | --- | --- | --- | --- | --- |
| **Община** | **Землище** | **№ на имот** | **Площ**  **/дка** | **Начална**  **Цена/лева** | **Депозит** | **Разходи по чл.56ш от ППЗСПЗЗ /лв./** | **№ на съседни имоти** |
| Тервел | с. Балик | 02405.310.17 | 10,938 | 42002,00 | 4200,20 | 110,00 | 02405.310.11  02405.310.1 |

Началната тръжна цена на имотите е определена по реда на чл.105, ал.7 от ППЗСПЗЗ, която е пазарна оценка, изготвена от независим оценител.

Комисията взе решение да разгледа подадените документи по реда на постъпването и регистрирането им по входящ ред в регистъра на Областна дирекция „Земеделие” – Добрич с оглед по-бърза и ефективна работа.

След като разгледа постъпилите заявления за участие в обявения търг с тайно наддаване за продажба на земеделска земя по §12а ПЗР ЗСПЗЗ за лица собственици на имоти, съседни на имотите предмет на търга, в границите на стопанския двор, комисията

**КОНСТАТИРА:**

**І.** В плик с **входящ № ПО-03-1,** подаден и вписан в 16,21 часа на 28.08.2024 г. в регистъра на Областна дирекция „Земеделие” – Добрич от **„Агротех Импекс“ АД**, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 4200,20 лева /10% от началната тръжна цена/- оригинал, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 106, ал. 18 от ППЗСПЗЗ, Решение на съвета на директорите на „Агротех Импекс“ АД от 28.08.2024 г., с което се упълномощава Димо Добрев Узунов да участва в търг за закупуване на имот 02405.310.17 находящ се в стопански двор, с. Балик, обл. Добрич, 2 бр. пълномощни. Видно от представените документи: АДС № 872/09.04.1998 г., Договор за продажба на дялове РД50-193/21.04.1998 г., Решение № 1237/21.05.1998 г. на Добрички окръжен съд, скица на имот № 310011 по КВС на с. Балик, Заповед № ДжС-09-01-38/13.06.2013 г. на Областен управител на област Добрич, – „Агротех Импекс“ АД е собственик на имот 02405.310.11, по КВС 310011, съседен на ПИ 02405.310.17.

Комисията установи, че внесения депозит отговаря на изискванията съгласно Заповед № РД-04-67/26.07.2024 г. на директора на Областна дирекция ”Земеделие” – Добрич, с което документите бяха приети от комисията за редовни.

Предложената цена от кандидата за имот **№ 02405.310.17**, частна държавна собственост с площ от 10 938,00 кв.м., находящ се в землището на **с. Балик, Община Тервел, област Добрич** е в размер на **42 100,00 / четиридесет и две хиляди и сто/ лева.**

**ІІ.** В плик с **входящ № ПО-03-2,** подаден и вписан в 16,28 часа на 28.08.2024 г. в регистъра на Областна дирекция „Земеделие” – Добрич от **ЕТ** „**Спас Петров Петров – Пламен Петров“**, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 4200,20 лева /10% от началната тръжна цена/, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 106, ал. 18 от ППЗСПЗЗ, Решение на ЕТ „Спас Петров Петров – Пламен Петров“ от 27.08.2024 г. за участие в търг за закупуване на имот 02405.310.17 находящ се в стопански двор с. Балик, общ. Тервел, Договор за замяна № АО-05-ДБ-01-017/23.05.2007 г., вписан под № 74, том III, вх. рег. № 1352/23.05.2007 г. (документ за собственост на съседен имот 02405.310.1, идентичен на имот I по ПП и 310001 по КВС).

Комисията установи, че внесения депозит отговаря на изискванията съгласно Заповед № РД-04-67/26.07.2024 г. на Директора на Областна дирекция ”Земеделие” – Добрич, с което документите бяха приети от комисията за редовни.

Предложената цена от кандидата за имот **№ 02405.310.17**, частна държавна собственост с площ от 10 938,00 кв.м., находящ се в землището на **с. Балик, Община Тервел, област Добрич** е в размер на **42 500,00 / четиридесет и две хиляди и петстотин/ лева.**

След извършена проверка на подадените в Областна дирекция ”Земеделие” – Добрич, 2 броя заявления-оферти и въз основа на констатираното, комисията,

**Р Е Ш И:**

**1. За имот № 02405.310.17**, частна държавна собственост с площ от 10 938,00 кв.м., находящ се в землището на **с. Балик, Община Тервел, област Добрич**, с начална тръжна цена **42 002,00 лева,** класира:

**На първо място - ЕТ** „**Спас Петров Петров – Пламен Петров“,** с предложена цена от **42 500,00 / четиридесет и две хиляди и петстотин/** **лева**, за придобиване право на собственост по реда на §12а от ПЗР на ЗСПЗЗ, чрез покупко-продажба за обявения имот частна държавна собственост.

**На второ място - „Агротех Импекс“ АД** с предложена по-ниска цена от тази на първия заявител, а именно **42 100,00 / четиридесет и две хиляди и сто/ лева** за придобиване право на собственост по реда на §12а от ПЗР на ЗСПЗЗ, чрез покупко-продажба за обявения имот частна държавна собственост.

Търгът приключи в 10:00 часа.

Настоящия протокол се състави в три еднообразни екземпляра.

**КОМИСИЯ:**

**Председател:………/П/...……………**

/ Веселин Овчаров /

**Членове: 1………...../П/……………**  **2………/П/…………..**

**/** Цонка Стоянова / */* Славка Кирова /